google/wiki40b huggingface dataset:
Gigi

Handling

Filmen handler om en ung parisisk pike, Gigi (Leslie Caron), som blir lært opp i kurtisaneskikken. Det oppstår konflikter når hun får et forhold til den velstående, kultiverte mannen Gaston (Louis Jourdan). Han forelsker seg i henne og frir til henne, noe som er uhørt i hennes bransje.
Vildanden (flyselskap)

Historie

I januar 2005 besluttet lokale forretningmenn med støtte fra lokale myndigheter å investere i et lokalt flytilbud med daglige avganger til Bergen. Selskapet ble startet i samarbeid med Coast Air. I 2007 økte selskapet kapasiteten ytterligere, med et nytt fly og daglige avganger til Stavanger, Molde og tre ganger i uken til Stockholm.
Fra november 2007 kuttet selskapet ut Molde som destinasjon, og byttet flyplass i Stockholm fra Arlanda lufthavn til Bromma lufthavn. Ruten til Stockholm ble nedlagt i august 2009, da Vildanden byttet samarbeidspartner fra Avitrans Nordic til Danish Air Transport.
Senere fra Danish Air Transport til søsterselskapet Danu Oro Transportas, og til slutt Helitrans frem til oppbudet.
Vildanden gikk i første kvartal i 2009 med sitt første overskudd. God passasjerøkning var noe av årsaken, men og en bedre økonomisk styring.
Vildanden begjærte oppbud 14. januar 2011. TV 2
The Time Traveler's Wife

Sammendrag

På begynnelsen av 1970-tallet havner Henry DeTamble i en bilulykke hvor moren hans dør, men han overlever ved å reise tilbake i tid og havner to uker før bilulykken skjer. Han kan ikke kontrollere tidspunktet eller hvor han havner når han reiser gjennom tiden. I 1991 støter Henry på Clare Abshire i et bibliotek. Hun blir overlykkelig over å se ham, selv om han faktisk møter henne for aller første gang. 
Clare forteller at hun møtte en fremtidig versjon av Henry da hun var barn. De begynner etterhvert et forhold, som utfordres av Henry`s ukontrollerte reiser frem og tilbake i tid. Hans sporadiske tidsreiser blir ytterligere komplisert av at han alltid ankommer sitt bestemmelsessted helt naken. Fra tidlig alder, har han lært å dirke opp låser og stjele klær etter sine tidsreiser. Henry og Clare velger å gifte seg. Men han tidsreiser sin vei før seremonien, og en mye eldre versjon av ham kommer tilbake rett før bryllupsseremonien, selv om hans mye eldre utseende forvirrer gjestene.
Henry`s tidsreiser tillater ham å vinne i lotto, ved å først reise til fremtiden og så tibake igjen. Men tidsreisene hans gjør også forholdet med Clare mye vanskeligere. Å få barn virker helt umulig, ettersom Henry`s gener fører til at ufødte fostre tidsreiser mens de fremdeles ligger i magen. Etter flere slike aborter, tar Henry i hemmelighet en vasektomi, slik at Clare skal slippe flere spontanaborter. Kort tid senere blir Clare gravid, etter et besøk av en yngre versjon av Henry. Dette barnet overlever. Henry reiser deretter flere år frem i tid, før barnet er født. 
Han møter deres datter, Alba, som ung tenåring. Hun forteller at hun også er en tidsreisende, men har litt større kontroll over når og hvor hun reiser. Hun forteller Henry at han kommer til å dø når hun er fem år gammel, et faktum som Henry velger å holde hemmelig for Clare. Senere reiser Henry tilbake i tid, og blir ved et uhell skutt av Clare`s far på elg-jakt. Henry kommer tilbake i tide, bare for å dø i Clare`s armer. Noen år senere kommer en yngre versjon av Henry til dem. Dette gir Clare håp om at han vil dukke opp flere ganger, i fremtiden. Men han forteller at hun ikke burde tilbringe resten av hennes liv ventende på ham.
Primera División 1965–1966

Primera División  er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen.
Frykt og avsky i Bergen

Frykt og avsky i Bergen er et musikkalbum med Tier'n og Lars Vaular, utgitt i 2004. Dette er duoens debutalbum.
Makruk

Makruk (thaisjakk) er et brettspill med lange tradisjoner i Thailand. I Kambodsja spilles et spill med nær identiske regler som kalles ok, ouk eller ouk chatrang.

Oversikt

I likhet med vestlig sjakk stammer makruk sannsynligvis fra det indiske spillet chaturanga.
Makruk er det orientalske brettspillet som ligner mest på vestlig sjakk, og selv om originale makruk-brikker ser ganske annerledes ut enn sjakkbrikker, er det fullt mulig å bruke vanlig sjakkutstyr.
Ifølge Vladimir Kramnik er makruk mer strategisk enn internasjonal sjakk, og operasjonene må planlegges med stor påpasselighet.
Oboronia

Utseende

Middelsstore (vingespenn ca. 35 millimeter) blåvinger med brede, rundede vinger, med en bitteliten stjert på bakvingen hos de fleste artene. Ulikt de fleste andre blåvinger har de ingen blåfarge, oversiden er hvit med mørkbrune vingespisser og ytterkanter.
Undersiden er nesten rent hvit.

Levevis

Disse artene lever i skog. Larvene til i alle fall noen av dem lever på planter i ingefærfamilien eller på blomster av arter i familien Costaceae.

Utbredelse

Slekten er utbredt i tropisk Afrika, med flest arter i den vestlige delen.
Fylkesvei 7238

Fylkesvei 7238 går mellom Andvågen og Eidem i Vega kommune. Veien er 9,9 km lang.
Frem til 2019 hadde veien betegnelsen fylkesvei 84.
René de Naurois

Bakgrunn

Hans foreldre sørget for at han før prestevielsen studerte ved Universitetet i Toulouse. Her tok han eksamener i matematikk og fysikk; senere studerte han teologi of til slutt tysk filosofi. På grunn av dette siste bosatte han seg i førkrifstiden i Berlin.

Prest

René de Naurois ble presteviet i 1936,og atbeidet fra 1937 til 1939 som kapellan i den franske menighet i Berlin. Her opplevde han nasjonalsosialismen  førstehånds. Han kommuniserte regelmessih med erkebiskop Jules Saliège (1870−1956) om dette.

Annen verdenskrig

I 1939 ble han mobilisert, men så demobilisert i 1940. Samme åt sluttet han seg til motstandsbevegelsen i gruppen Vérité i den ubessate sone i Pau, Grenoble og Toulouse. Fra denne gruppen utsprang gruppen Combat. Fader de Naurois var med på å hjelpe til å organisere flukten til jøder fra det okkuperte Frankrike til Sveits og Spania.
Forfulgt av tyskerne flyktet han i mars 1943 til England. Som kapellan var han en av 177 Kieffers kommandosoldater som deltok ved landstigningen i Normandie den 6. juni 1944. Av korporal Robert William Palliser Dawson, som han skulle haety livslagt vennskap mede, mottok han Military Cross for innsatsen. Han mottok også Croix de guerre. Senere ble han regnet som en Rettskaffen blant nasjonene.

Etterkrigstiden

Etter krigen kom fader Naurois tilbake til bispedømmet Toulouse for å undervise der. Han mottok per dekret av 17. november 1945 tittelen Compagnon de la Libération

Ornitologi

Etter krigen var Naurois også involvert i studier ornitologi, spesielt på kysten av Vest-Afrika og øyene utenfor. Hans Doktorgradsavhandling, som han forsvarte i 1969, 63 år gammel, bar tittelen "Peuplements et cycles de reproduction des oiseaux de la côte occidentale d'Afrique du cap Barbas, Sahara espagnol à la frontière de la République de Guinée" ("Bestander og hekkesykluser for fugler på vestkysten av Afrika fra Cape Barbas, Spansk Sahara til grensen til Republikken Guinea").
Ole-Henrik Hjartøy

Før ordførertida

Ole-Henrik Hjartøy har vært politiker for Høyre siden 1999, da hovedsakelig for Bodø Høyre. I 2000 var han første viseformann Foreningsstyret i lokalforeningen i en toårsperiode, men fortsatte som styremedlem i ytterligere to år. Han har også vært representert i det samme styret i en rekke andre perioder. Fra 2005 var han leder for lokalforeningen i en ettårsperiode, etter at Solgull Klette gikk av. I 2007 var han ordførerkandidat i Bodø for første gang, men tapte valget. Han stilte til nytt valg i 2011, og ble da Bodøs ordfører, til tross for at Arbeiderpartiet fikk flest stemmer. Høyre og Hjartøy tok seieren, med støtte av Fremskrittspartiet, Kristelig Folkeparti, Senterpartiet og Venstre. Samtidig ble Fremskrittspartiets Tom Cato Karlsen varaordfører, og posisjonen hadde 21 mot 18 mandater.
Rasmussen (sanger)

Karriere

Rasmussen er frontmann i coverbandet Hair Metal Heröes, som fremfører 1980-tallssanger av artister som Elton John, ABBA og Rugsted & Kreutzfeldt. Han har også jobbet som sceneskuespiller og har spilt i musikaler som West Side Story, Rent og Les Misérables i Aarhus og Holstebro. 
I februar 2018 vant han Dansk Melodi Grand Prix med sangen «Higher Ground». Sangen ble sluppet 5. februar, mens finalen ble arrangert 10. februar 2018. Rasmussen representerte Danmark med låten i Eurovision Song Contest 2018 i Lisboa i Portugal i mai. Der kvalifiserte han seg til finalen og endte til slutt på en niendeplass, landets beste plassering siden seieren i 2013.

Privatliv

Rasmussen ble født i Viborg, men bor nå i Langå med sin kone og to barn. Han studerte dramaturgi og musikk ved Aarhus Universitet og jobber som lærer ved Kulturskolen Viborg og Aarhus Teater Læring, en avdeling av Aarhus Teater.
Eriko Arakawa

Landslaget

Eriko Arakawa spilte 72 landskamper for Japans kvinnelandslag. Hun ble tatt ut i Japans tropp til VM i fotball 2003, Sommer-OL 2004, VM i fotball 2007 og Sommer-OL 2008.
MF «Hvalerfergen II»

MF «Hvalerfergen II» er bygget i Fredrikstad i 1963. Siden da har den gått i trafikk i Hvaler kommune. Fra 2010 til 2015 trafikkerte den østre Hvaler på ruten mellom Skjærhalden, Lauer, Herføl, Nedgården, Nordre Sandøy, Gravningssund, Makø og Skjærhalden - og den har siden blitt benyttet som reserveferge.

Uhell

Tirsdag den 14. desember 2004 kl. 08.50 gikk fergen på Nedgårdsgrunnen. Alle passasjerer ble evakuert, med unntak av en person som hadde med seg en lastebil. Mannskapet på to ble også igjen. Redningsskøyta «Odd Fellow» klarte ikke å dra den av, og en redningsskøyte fra Larvik måtte komme for å dra den av grunnen. Den gikk inn til havn for egen maskin. Skipet ble dratt opp på slipp, og der ble skadene reparert i løpet av relativt kort tid.
Benin under VM i friidrett 2015

Resultater

(Q, q – kvalifisert, NM – ikke noen gyldig resultat, SB – årsbeste)
Lanercost-krøniken

Lanercost-krøniken er en krønike fra nordlige England som dekker årene 1201 til 1346. Den dekker den skotske uavhengighetskrig, men er også meget avvikende og gir således innsikt i dagliglivet i England og Skottland på 1200-tallet. Den inkluderer redegjørelser om den skotske kongen Robert Bruce som sikret skotsk uavhengighet.
Forskeren A.G. Little konkluderte at Lanercost-krøniken var i all vesentlig en fransiskansk krønike som hadde blitt adaptert, forkortet og interpolert ved det augustinske klosteret ved Lanercost. Han greide å identifisere krøniken fram til 1297 som en versjon av en tapt krønike av «Richard av Durham» etter at han først antok en annen forfatter (med en særegen interesse i beleiringsutstyr) var ansvarlig, som han da mistenkte kunne være «Thomas av Otterburn», hvis krønike er omtalt i Scalachronica. Den andre forfatteren, sier Little, «ligner på den første kun i å være fransiskaner og i sitt patriotiske hat av skotter.» Men et annet fellestrekk er at begge er fra nordlige England. Hvor de fleste andre krøniker er uklare på geografien i Scottish Borders og grenseregionen mellom Skottland og England, oppgir Lanercost-krøniken navnet på gårdsbruket som skottene nådde Tynedale i 1346.
Klosteret lå nær grensen mellom Skottland og England og var derfor tungt utsatt for krigerbander på plyndringstokt. Det ble grunnlagt av augustinermunker i 1166 og svært ødelagt av skotske plyndrere på 1200-tallet og 1300-tallet og ble endelig forlatt i 1536.
Det eldste bevarte manuskriptet av den opprinnelige latinske teksten er manuskriptet Cotton Claudius D. vii. ved British Library. En utgave av den latinske teksten ble utgitt i 1839 som Chronicon de Lanercost for de litterære selskapene Bannatyne Club og Maitland Club. En oversettelse av deler av den ble utgitt i 1913 av Herbert Maxwell.
Trichartelida

Utbredelse

Arten er endemisk for Madagaskar.
Cycnoderus

Utseende

Middelsstore, spinkle, mørke trebukker, noen ganger med metallisk glans, pronotum kan være rødt. Antennene er tynne og noe lengre enn kroppen, noen ganger med en dusk av svarte hår litt innenfor midten. Pronotum er tønneformet uten tenner på sidene. Dekkvingene er parallellsidige, beina nokså lange og tynne, lårene markert klubbeformede.

Utbredelse

Slekten er utbredt i Mellom- og Sør-Amerika.
Råvaremarked

Råvaremarked er en handelsarena for råvarer. Disse råvarene handles på råvarebørser, der de kjøpes og selges på standardiserte kontrakter.
Råvaremarkedene omfatter marked for mat, metall, electrisitet. De må ikke forveksles med markedene for reassuranse, aksje, obligasjon og valuta. Ofte benyttes kompliserte finansielle instrumenter som futures ved handel med råvarer.
Österland

Österland var en svensk landsdel i nåværende Finland. I nord hadde det grense mot Norrland.

Historie

På 1200-tallet krevde de svenske kongene overhøyhet over området som i dag motsvarer de sørlige delene av Finland. Detaljene rundt denne prosessen er lite kjent. Österland ble sett på som en konstituert del av det svenske kongeriket til tross for at landsdelen fikk stemmerett ved valg av konge først den 15. februar 1362 når Håkan Magnusson ble valgt til medregent til sin far.
Österland ble utropt til et storfyrstedømme av kong Johan III av Sverige i 1581. Som prins 1556, hadde han fått en del av området som et hertugdømme ved siden av de hertugdømmene som ble styrt av hans brødre. Hertugdømmene ble opprettet av Gustav Vasa for sine sønners utkomme. 
Finland var en del av det svenske riket frem til Finske krigen 1808–09. Etter krigen ble landsdelen Russisk sammen med de østlige delene av Norrland og Åland. Dette landområde ble til det autonome storfyrstedømmet Finland. I finsk historieskrivning blir det noe misvisende begrepet Sverige-Finland brukt om tiden før 1809.
Finanskrisen i 1857

Finanskrisen i 1857 var en brå nedgang i økonomien i USA som også fikk internasjonale konsekvenser.
En generell nedgang kom først sent i 1856, men påfølgende sammenbrudd i bank- og forretningsverden karakteriserte en panikk som oppsto i midten av 1857. Mens den generelle økonomiske nedgangen var kortvarig, var forbedringen av økonomien uvanlig, og den varige virkningen var mer politisk enn økonomisk. Panikken begynte med et tillitstap til en bank i Ohio, men spredde seg da jernvegene sviktet, og frykt for at den amerikanske regjeringen ikke ville betale obligasjoner i hard valuta. Mer enn 5 000 amerikanske forretninger brøt sammen og arbeidsløsheten ble fulgt av protestmøter i urbane strøk. Fra toppen i 1852 og til bølgedalen i 1857 hadde aksjemarkedet en nedgang på 66 prosent sammenlignet med inflasjonen.
Panikken og konjunkturnedgang spredde seg til Europa, Sør-Amerika og Midtøsten. Det var ingen bedring i de nordlige delene av USA på et og et halvt år, og noen bedring skjedde ikke før begynnelsen av den amerikanske borgerkrig.
Mandagsklubben

Historikk

Programmet hadde premiere høsten 1996 med Kari Gjæver Pedersen som programleder samt Thomas Giertsen og Bjarte Hjelmeland som faste paneldeltakere. Programmet ble imidlertid stoppet etter episode ni da Hjelmeland tilsynelatende urinerte på ukebladet Se og Hør (det viste det seg senere at han helte øl på ukebladet mens han sto med ryggen til kamera). Deltagerne hadde også «raljert over TVNorges dårlige økonomi» og i den forbindelse påpekt at «TVNorge-sjef Jan Steinmann var feit, og at kroppen hans slett ikke bar preg av at kanalen var i vanskelige tider», noe som ikke falt i god jord hos TVNorge.
I 1998 ble programmet satt opp på sendeskjemaet igjen, denne gang med Silje Stang som programleder og Thomas Giertsen og Nils Ole Oftebro som faste paneldeltakere. I tillegg produserte Espen Eckbo faste innslag for programmet fra 1998 til 1999. Etter programmet 2. mars 1998 havnet programmet «under lupen til Statens tobakksskaderåd». Programmets seertall steg jevnt gjennom 1998, og på grunnlag av høstsesongen 1998 ble Stang, Giertsen og Oftebro kåret til «Årets TV-fjes» og programmet til «Årets TV-program» av Dagbladets lesere. Siste episode høsten 1998 hadde 344 000 seere, og sesongen våren 1999 hadde hadde «opptil 400 000 seere» med i gjennomsnitt 328 000 seere. Våren 1999 vant Silje Stang prisen Folkets TV-favoritt (Den gylne fjernkontroll) for programmet, kåret av Se og Hørs lesere, under Gullruten.
Etter vårsesongen 1999 ble programmet atter en gang nedlagt – for så å gjenoppstå nok en gang i januar 2000 med Solveig Kloppen som programleder samt Espen Thoresen og Atle Antonsen som faste paneldeltakere og Johan Golden som utegående reporter. Denne tredje omgangen ble ikke en like stor suksess som de to foregående, og endte opp med i gjennomsnitt rundt 170 000 seere. Programmet ble endelig nedlagt på TVNorge etter vintersesongen 2000, men konseptet ble senere kjøpt av TV 2, som startet opp igjen programmet i januar 2002 under tittelen Torsdagsklubben.
Sverigemesterskapet i rullestolcurling 2008

Sverigemesterskapet i rullestolcurling 2008 ble arrangert i november 2008 av Svenska Curlingförbundet.
Nomadesongar

Nomadesongar er et musikkalbum med Lars Klevstrand, utgitt i 2004.
Love Is in the Air

«Love Is in the Air» er en discosang, skrevet av George Young og Harry Vanda. Versjonen til John Paul Young ble utgitt på singlen Scotti Brothers DK 4610. B-siden var «Won't Let this Feeling Go By». Produsenter var George Young og Harry Vanda. «Love Is in the Air» ble Youngs eneste verdensomspennende hit i 1978 og hans eneste amerikanske Top 40-hit.

Andre versjoner

I Canada gjorde artist Martin Stevens (døpt Roger Prud'homme) fra Quebec en coverversjon av sangen.
Tom Jones gjorde en coverversjon av «Love Is in the Air» i 1979. Gary Barlow (under artistnavnet Kurtis Rush) gjorde det i 1989. «Love Is in the Air» var temasangen i Baz Luhrmanns debutspillefilm Strictly Ballroom (1992). I 1997 gjorde Krush med Bonobo en coverversjon. I 2007 gjorde Rupert Everett og Colin Firth en coverversjon av sangen i filmen St. Trinian's.
Sangen blir regelmessig fremført på fotballkamper av supporterne til Dundee United, som har antatt den som en uoffisiell hymne for deres klubb.

Norsk versjon

Rolf Løken har skrevet en norsk tekst. Den norske tittelen er «Lengter etter vår».
Vorontsovpalasset (Sankt Petersburg)

Vorontsovpalasset (russisk: Воронцо́вский дворе́ц) er et palass i barokk arkitektur som ligger på en stor parsell mellom Sadovajagaten og Fontankaelven i St. Petersburg i Russland. 
Palasset har 50 rom, og ble bygd av Francesco Bartolomeo Rastrelli for greve Mikhail Illarionovitsj Vorontsov, keiserinne Elisabeth av Russlands kansler, i slekt med henne på morssiden. Det meget kostbare palasset ble bygd på åtte år, fra 1749. Etter at han niese Elisabeth falt i unåde ble Vorontsov utestengt fra hofflivet, og solgte sin hovedresidens til kronen. 
Paul I av Russland ga det til den russiske gren av Malteserordenen, som han var stormester for. En annen italiensk arkitekt som virket i Russland, Giacomo Quarenghi, ble da bedt om å moderneisere palasset. Årene 1798 til 1800 fikk Quarenghi innpasset et katolsk kapell, for å kunne imøtekomme de landflyktige franske aristokrater som bodde i den russiske hovedstad ved århundreskiftet. 
Siden 1810 har Vorontsovpalasset huset en rekke ledende militære skoler, blant annet det berømte Pasjekorpset (1810-1918) og Suvorov militærskole (fra 1955). Palasset er avgrenset mot Sadovajagaten med et forseggjort smijernsgjerde og er adskilt fra Fontanka-bredden av en stor have. Maltsererordenens kapell ble renovert i 2003, og blir benyttet for orgelresitativer.
AES Redondo Beach kraftverk

AES Redondo Beach kraftverk er et varmekraftverk i Los Angeles County i California i USA. Anlegget har en installert produksjonskapasitet på 1.316 MW, fordelt på fire turbiner. Operatør er energiselskapet AES Redondo Beach LLC.
Kraftverket stod ferdig utbygd i 1955, med utvidelser i 1967. Brenselkilden er naturgass, subsidiært brukesfyringsolje.
Ole Syversen Fagernæs

Politiske karriere

Fagernæs var med i Eidskogens skolestyre. Jobben som ordfører innebar blant annet av å være med i Eidskogen Formandskap De hadde jevnlige møter i et festlokale ved Skotterud. Han var en av de tre foreslåtte kandidatene til Forlikskommissærvalget (Forliksrådet) i Eidskog i 1914.
I 1913 ble Fagernæs valgt som ord fører i Eidskog kommune, men døde bare to år etter han ble valgt.
I forbindelse med stortingsvalget 1915, stilte Fagernæs som kandidat for partiet Arbeiderdemokratene. Partiet var et underparti av Venstre, og hadde som mål å sanke stemmer fra Arbeiderpartiets velgere. Han ble derimot nødt til å trekke seg grunnet sykdom, og ga derfor fra seg dette vervet til sin kollega og nære venn folkeskolelærer Gunnar Mandt.
Da Fagernæs døde ble det i Eidskogen Herredstyre enstemmig vedtatt at begravelsen skulle foregå på kommunens bekostning. I begravelsen var naboordførerne Hauge fra Aaasnes og Nils Aas fra Brandval tilstede. Den nye ordførren, Olof Nilsson, holdt en liten tale til minne om den avdøde med følgende ord: "Med dypt følt tak for hvad du i en række av aar har utrettet for Eidskogens kommune, lægger jeg denne krans paa din baare. "
Poems for Trio

Poems for Trio er et musikkalbum med Karl Seglem på tenor sax og synth, Ole Amund Gjersvik på kontrabass og Kåre Thomsen på gitar. Albumet ble utgitt på Nor CD/Hot Club Records i 1988.
Tine Sundtoft

Karriere

Sundtoft studerte til siviløkonom ved Bedriftsøkonomisk Institutt 1986–1990, men mangler to av de nødvendige 80 vekttall, og pleier ikke å titulere seg som siviløkonom. Hun var næringspolitisk rådgiver for Høyres stortingsgruppe 1995–1996, regiondirektør i NHO på Agder 1996–2005 og fylkesrådmann i Vest-Agder fylkeskommune 2005–2013.
Hun var medlem av Lillesand kommunestyre 1988–1991, 2. vararepresentant til Stortinget fra Aust-Agder 1989–1993 og generalsekretær i Unge Høyre 1990–1992. I årene 1992–1995 var hun innvalgt i Aust-Agder fylkesting, der hun var gruppeleder for Høyre, medlem av fylkesutvalget og leder i fylkesskolestyret og hovedutvalget for samferdsel. På denne tiden stod lederstriden i Aust-Agder Høyre mellom Sundtoft og hennes far, Kristian Sundtoft. Hun ønsket en større ideologisk bevissthet enn faren, og tapte kampen om ledervervet i 1993.
Hun er gift og har to barn.
Sarmientoia

Utseende

Gaske store (vingespenn ca. 60 millimeter) og kraftige, lysbrune smygere. Antennene er langt tilspissede med en markert krok i enden. Vingenes ytterkant er litt ujevn. Forvingen har små, lyse flekker, bakvingen små, svarte flekker.

Utbredelse

Artene er utbredt i Sør- og Mellom-Amerika.
Clarks Fork Yellowstone River

Clarks Fork Yellowstone River (noen ganger kalt Clarks Fork River skjønt det gir en forvekslingsfare) er en sideelv til Yellowstone River, 150 mi (241 km) lang i de amerikanske delstatene Montana og Wyoming.
Den har sitt utspring helt sør i Montana, i Gallatin National Forest i Beartooth Mountains, om lag 4 mi (6 km) nordøst for Cooke City og sørvest for Granite Peak. Den renner sørøstover til Shoshone National Forest i det nordvestre Wyoming, østenfor Yellowstone National Park, og så vender den mot nordøst og inn i Montana igjen. Den passerer da i Montana småbyene Belfry, Bridger, Fromberg og Edgar, og tømmer seg i Yellowstone om lag 2 mi (3 km) sørøst for Laurel.
Clarks Fork of the Yellowstone River skal ikke forveksles med Clark Fork River, som er i Montana og Idaho.
Ajer videregående skole

Kjente elever

Svein-Erik Edvartsen (f. 1979), fotball- og ishockey-dommer
LaO gasskraftverk

LaO gasskraftverk er et varmekraftverk i St. Charles County i Louisiana, USA. Anlegget har en installert produksjonskapasitet på 638 MW, fordelt på 8 turbiner. Operatør er energiselskapet Dow Chemical Co. 
Kraftverket stod ferdig utbygd i 1966, med utvidelser i 1983. Brenselkilden er naturgass, og bare unntaksvis fyringsolje.